# **DECIZIA ETAPEI DE ÎNCADRARE**

## DRAFT

Ca urmare a solicitării de emitere a acordului de mediu adresate de **MUNICIPIUL ZALAU, reprezentata prin Directia Tehnica,**  cu sediul în județul Sălaj, municipiul Zalău, piata Iuliu Maniu, nr. 3, înregistrată la APM Salaj cu nr. 917/03.02.2022, în baza:

* **Legii nr. 292/2018** privind evaluarea impactului anumitor proiecte publice si private asupra mediului, si a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 16.03.2022, că proiectul:

***DEMOLARE POD EXISTENT SI CONSTRUIRE POD NOU PE STR. CORNELIU COPOSU, KM. 1+229 AFERENT OBIECTIVULUI DE INVESTITII /,, MODERNIZARE CORIDOR INTEGRAT DE MOBILITATE URBANA, AXA EST-VEST, STR.AVRAM IANCU-CORNELIU COPOSU”/, RELOCARE UTILITATI (GAZ, ENERGIE ELECTRICA, ALIMENTARE CU APA SI CANALIZARE, CURENTI SLABI ETC)***

 propus a fi amplasat în județul Sălaj, mun. Zalau, str. Corneliu Coposu, km1+229, zona intersectie cu str. Tipografilor,

***nu se supune evaluării impactului asupra mediului si nu se supune evaluării impactului asupra corpurilor de apă.***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în anexa nr. 2, la pct. 10 lit. b);

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Graiul Sălajului, afişare si înregistrare anunţ la sediul Primăriei Municipiului Zalau, precum si la sediul si pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării si caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:***

Proiectul propune construirea unui podeț, investitie necesara deoarece, din punct de vedere al stării tehnice, podul existent a fost încadrat în ,,stare criticăʼʼ și nu poate fi reabilitat. Ca urmare se propune realizarea unui pod nou, care să corespundă exigențelor de rezistență, stabilitate și de asigurare a scurgerii debitului de calcul Q1% .

Terenul aferent investiţiei este proprietatea Statului Român cu drept de administrare Municipiul Zalău, înscris în C.F. nr. 68408 Zalău, nr. Cad 68408, cu suprafaţa de 192 mp, este situat în intravilanul municipiului Zalău, str. C.Coposu.

**Prin proiect se propun urmatoarele lucrari:**

1. **demolare pod existent,** realizatdin beton, cu deschiderea de 3,1 m, lungimea totală de 11,45m și lățimea de 11,8 m; pe laturile libere amonte și aval sunt prevăzute grinzi de parapet de secțiune 25 x 35 cm în care sunt încastrați parapeții pietonali de beton cu înălțimea de 90 cm și lățimea de 25 cm; podul se afla într-o curbă la dreapta cu raza de cca. 90 m și prezintă o oblicitate de 49° spre stânga; în zona podului se află utilități precum: conducta de gaz în amonte, conducte de apă în aval, linii electrice aeriane ce traversează de pe malul drept amonte pe malul stâng aval pe sub suprastructura, cămine de vizitare pentru diferite rețele de utilități;

**B. construire pod nou**, cu o deschidere, cu dală din grinzi prefabricate cu corzi aderente tip ,,T întorsʼʼ și placă de suprabetonare, peste cursul de apă necadastrat, p. Meseș, afluent al v. Zalău, astfel:

|  |  |  |
| --- | --- | --- |
|  **Amplasare pod nou** |  **Coordonate topografice Stereo 1970** | **Debit Q 1%**[m3/s] |
| *mal stâng* | *mal drept* |
| str. Corneliu Coposu, km 1+229, mun. Zalău | amonte: X(N)=632289.037 Y(E)=353965.312aval: X(N)=632293.382  Y(E)= 353944.071 | amonte: X(N)=632299.669 Y(E)=353957.250aval: X(N)=632304.013 Y(E)=353936.009 |  44  |

**După execuția lucrărilor, podul vor avea următoarele caracteristici:**

- pod cu oblicitate de 41 º spre stânga;

- lungimea Lîn axul drumului =13,4 m; lumina =7 m; înălțimea liberă (de gardă) =0,75 m; lățimea suprastructurii de 14,3 m, din care: lățimea părții carosabile va fi de 7,80 m; 2 piste de biciclete având lățimea de 1,5 m; 2 trotuare de câte 1,5 m; două grinzi parapet 2 x 25 cm, pe care se va amplasa parapet de siguranță pietonal;

- cote relevante de nivel ale podului nou proiectat: cota intrados în dreptul culeei mal drept: +288,73 m; cotă talveg: +285,51 m; cota corespunzătoare nivelului debitului cu probabilitatea de 1% (Q1%=44 m3/s) va fi de +287,98 m și înălțimea liberă de trecere a apei va fi de 0,75 m;

**- infrastructura** va fi alcătuită din:

* culee de lățime 19,8 m, cu elevația alcătuită din zid frontal, cunetă, banchetă și zid de gardă din beton C30/37;
* înălțimea elevațiilor cu bancheta este de 3,5 m pentru malul drept și 3,85 m pentru malul stâng; înălțimea zidurilor de gardă este de 0,68...0,78m; culeele vor fi prevăzute cu drenuri din piatră brută negelivă de grosime 0,50 m, învelite în geotextil anticontaminant bistrat, așezat pe cuneta cu lățimea de 0,5 m, care conduce apa de infiltrații către barbacane din țeavă PVC ø110mm;
* fețele dinspre teren ale elevațiilor culeelor vor fi protejate prin hidroizolare cu emulsie cationică cu rupere rapidă;
* culeele vor fi fundate direct în stratul de argilă marnoasă cenușie cu stare fizică plastic consistentă;

**-** **suprastructura:**

* structura de rezistență va fi formată din 20 grinzi prefabricate cu corzi aderente tip ┴ de 12 m lungime și 0,52 m înălțime; grinzile vor fi legate la partea superioară printr-o placă de suprabetonare din beton armat C35/45 de 15-25 cm grosime;
* calea pe pod va avea următoarea stratificație: hidroizolație performantă continuă pentru poduri; 2 straturi a câte 4 cm BAP 16;

**- racordări cu terasamentele:**

* racordarea în sens longitudinal va fi realizată prin 11 plăci de racordare de 4 m lungime peste care se va așterne sistemul rutier nou de pe rampe;
* racordarea în sens transversal va fi făcută cu aripi/ziduri de dirijare, cu elevații din beton C30/37 și otel B500C;

**- lucrări de protecție**:

* se va decolmata și reprofila albia pe o distanță de 20 m în amonte și 20 m în aval de pod; atât sub pod cât și pe o lungime de cca. 10 m amonte (se va realiza până în zidul de sprijin din zidărie de pe malul stâng), respectiv 8 m aval albia se va perea cu beton C25/30 în grosime de min. 15 cm, dispus pe un strat de balast nisipos cu grosimea de min. 10 cm;
* pentru evitarea pericolului de erodare a albiei vor fi realizați 2 pinteni transversali cu secțiunea de 0,6 x 1,2 m din beton C25/30, ancorați în fundațiile zidurilor de dirijare; se vor realiza 2 rizberme din anrocamente de min. 50 kg/buc.

barbacane Ø 110 mm;

**b2)** ***cumularea cu alte proiecte existente si/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă;

**b3)*utilizarea resurselor naturale, în special a solului, a terenurilor, a apei si a biodiversităţii***:

La realizarea proiectului se vor utiliza următoarele resurse naturale: beton, pamant, balast, piatra spart, agregate minerale, otel, bitum.

 Aprovizionarea se va realiza treptat, evitendu-se astfel stocarea de materii prime pe termen lung. Betonul se va aduce pe amplasament preparat și se va pune în operă. Pentru utilaje și mașinile de transport se va utiliza motorină ce va fi asigurată de la stațiile de distribuție din zonă.

 **b4)** ***cantitatea si tipurile de deşeuri generate/gestionate:*** Gestionarea deșeurilor, atât pe timpul execuției cât si în perioada de funcționare se va realiza conform OUG nr. 92/2021, privind regimul deșeurilor.

În perioada de execuţie a proiectului si după realizarea proiectului vor rezulta deşeuri care, vor fi colectate selectiv si se vor valorifica/elimina numai prin operatori economici autorizați.

**b5)** ***poluarea si alte efecte negative:*** se vor respecta limitele prevăzute de normele în vigoare. *Având în vedere că titularul proiectului a prevăzut măsuri si condiții pentru limitarea emisiilor în aer, apă precum si gestionarea corespunzătoare a deșeurilor rezultate, realizarea proiectului va conduce la efecte negative nesemnificative atât pe durata proiectului cât si după realizarea lui.*

**b6)** ***riscurile de accidente majore si/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât si pe timpul funcționării construcției.

***Măsuri generale pentru protecția factorilor de mediu:***

* respectarea întocmai a tehnologiei de execuție;
* respectarea limitei amplasamentului, a proiectului din documentaţiile avizate;
* alimentarea cu carburanţi, întreţinerea si repararea utilajelor, mijloacelor de transport utilizate se va efectua la unități specializate si amenajate în acest scop;
* în perimetrul de lucru nu vor fi depozitate carburanți, lubrifianţi, deşeuri sau alte materiale periculoase, inflamabile sau nocive;
* personalul care lucrează în executarea lucrărilor va fi instruit și din normele de protecţie a mediului;
* încadrarea emisiilor de poluanți în atmosferă de la mijloacelele de transport în limitele maxime admise;
* monitorizarea mediului în conformitate cu legislația în vigoare;

***Măsuri pentru protecția factorului de mediu aer:***

* utilajele si mijloacele de transport vor fi verificate periodic în ceea care privește nivelul de monoxid de carbon si concentrațiile de emisii în gazele de eșapament si vor fi puse în funcțiune numai după remedierea eventualelor defecțiuni;
* se vor folosi în principal utilaje și echipamente performante care să nu producă un impact semnificativ asupra mediului prin noxele emise;
* umectarea căilor de acces și a drumurilor tehnologice în perioada secetoasă și ori de căte ori situația o impune, în funcție de frecvența traficului și condițiile atmosferice, pentru evitarea ridicării pulberilor fine în atmosferă;

***Măsuri pentru protecția factorului de mediu sol si subsol:***

* întreţinerea si repararea utilajelor si mijloacelor de transport se va efectua numai la unități specializate în domeniu;
* asigurarea stării tehnice corespunzătoare a utilajelor folosite atât pentru evitarea scurgerilor de carburanți și lubrifianți cât și pentru minimizarea emisiilor în aerul atmosferic;
* protejarea terenurilor învecinate prin interzicerea depozitării materialelor de orice fel;
* se vor utiliza numai drumurile desemnate pentru transport materiale;
* colectarea deşeurilor menajere de la personalul implicat, care lucrează pe amplasament se va face în conformitate cu legislaţia în vigoare;

***Măsuri pentru protecția factorului de mediu apă de suprafață si subterană:***

* se va respecta strict proiectul de execuție aprobat;
* lucrările în albia minoră se vor executa în uscat, se vor realiza lucrări de săpătură/umplutură locale sau se va realiza un batardou pentru devierea albiei minore existente a cursului de apă;
* evitarea descărcărilor accidentale de deșeuri rezultate în perioada de execuție a obiectelor prevăzute în proiect;
* monitorizarea și verificarea periodică a stării tehnice a utilajelor, echipamentelor și a mijloacelor de transport și păstrarea acestora în condiții bune de funcționare;
* operațiile de întreținere a utilajelor se vor executa în spații special amenajate sau în ateliere specializate;
* interzicerea spălării autovehiculelor sau a utilajelor în albia văii nr. 32;
* gestiunea corespunzătoare a deșeurilor rezultate în faza de execuție;

***Măsuri pentru protecția așezărilor umane:***

* nu vor fi afectate construcții si așezări umane, în apropierea proiectului propus. Nu există monumente istorice sau arhitecturale, zone de interes istorico-tradițional, care să fie afectate sau care să necesite protecție;
* se vor respecta cu strictețe perimetrul de implementare a proiectului;
* nu se vor ocupa suprafețe suplimentare pentru depozitarea deșeurilor rezultate, depozitarea temporară de material, staționarea/gararea utilajelor;
* se va respecta întocmai tehnologia propusă prin proiect;

***Măsuri împotriva zgomotului si vibrațiilor:***

* sursele de zgomot si vibrații specifice care se manifestă în timpul execuției lucrării vor dispărea odată cu închiderea șantierului;
* întreținerea și funcționarea la parametrii normali ai mijloacelor de transport, utilajelor de construcție, precum și verificarea periodică a stării de funcționare a acestora, astfel încât să fie atenuat impactul sonor;

***Lucrări de organizare de șantier***:

Organizarea de santier nu va fi amplasata in apropierea cursurilor de apa.

În cazul în care constructorul are nevoie de amenajări sub formă de baracamente sau depozite de materiale, aceste vor fi stabilite de către constructor și beneficiar la faza de execuție. Utilajele vor staționa numai pe platforma drumului. Dupa terminarea lucrarilor terenul afectat de lucrari va fi redat ................................................................................

**c). Amplasarea proiectelor:**

**c1)** ***utilizarea actuală si aprobată a terenurilor:*** conform certificatului de urbanism nr. 1404 din 14.12.2021 emis de Primarul Municipiului Zalau suprafața terenului este de: 192 mp; terenul este situat în intravilanul mun. Zalau, conform PUG 2010; si are categoria de folosinta drum;.

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. *Conform criteriilor stabilite la punctul b). si c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

 d2) natura impactului: - *redusă, pe perioada de execuţie si funcţionare.*

 d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea si complexitatea impactului: - va fi mică pe perioada de execuţie si funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. *Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă*.

 d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata si frecvența impactului asupra factorilor de mediu va fi temporar si pe termen scurt. Pe măsura realizării lucrărilor si închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente si/sau aprobate: *nu este cazul;*

 d8) posibilitatea de reducere efectivă a impactului: *nu este cazul, respectarea legislației în vigoare si respectarea condițiilor din prezenta Decizie etapă de încadrare.*

**II.** Proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, aprobată cu modificări si completări prin Legea nr. 49/2011, cu modificările si completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

Localizarea proiectului:

Amplasament:str. C. Coposu, km 1+229, mun. Zalău**,** jud. Sălaj; p. Meseș, curs de apă necadastrat, afluent al v. Zalău.

Corp de apă:- de suprafață: RORW2.2.17\_B1, Zalău;

 - subteran: ROCR08, Arad-Oradea-Satu Mare.

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Națională ”Apele Române” Administrația Bazinală de Apă Someș – Tisa Sistemul de Gospodărire a Apelor Sălaj cu nr. 11/04.03.2022 înregistrată la APM Sălaj cu nr. 1771/07.03.2022, decizie justificată prin următoarele: lucrările prevăzute în proiect nu vor avea impact asupra corpurilor de apă;

* Respectarea măsurilor si condiţiilor de realizare a proiectului în conformitate cu ***Avizul de gospodărire a apelor nr.,*** eliberat de A.N. Apele Române, Administrația Bazinală de Apă Someș – Tisa Sistemul de Gospodărire a Apelor Sălaj:
1. Începerea execuţiei se va anunţa cu 10 zile înainte la Sistemul de Gospodărire a Apelor Sălaj.
2. Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
3. Este interzisă degradarea albiei și malurilor pe parcursul execuției lucrărilor. Se vor lua toate măsurile necesare pentru apărarea obiectivelor socio-economice și terenurilor riverane împotriva inundațiilor, atât pe parcursul execuției, cât și pe parcursul exploatării.
4. Beneficiarul va fi pregătit permanent pentru a lua măsuri și a face lucrări de apărare la viituri a obiectivului aflat în execuție.
5. Pentru punerea în siguranță a lucrărilor de artă se vor lua măsuri de asigurare a stabilității albiei și malurilor în zona acestora.
6. Pe perioada execuției lucrărilor de investiții se interzice extracția de nisipuri și pietrișuri din albiile cursurilor de apă fără aviz și autorizație de gospodărire a apelor.
7. Orice avarie survenită la lucrări în timpul execuției sau exploatării acestora, datorită fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului.
8. La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru.
9. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.
10. Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita *Aviz de gospodărire a apelor modificator*, conform Ordinului MAP nr. 828/04.07.2019.
11. Recepția lucrărilor se va face în prezența delegatului Sistemului de Gospodărire a Apelor Sălaj.
12. La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările și completările ulterioare.

***Caracteristicile proiectului si/sau condiţiile de realizare a proiectului:***

* Respectarea condiţiilor din ***Avizul de gospodărire a apelor,***  eliberat de Administrația Națională ”Apele Române” Administrația Bazinală de Apă Someș – Tisa Sistemul de Gospodărire a Apelor Sălaj.
* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor si depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri si, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor OUG nr. 92/2021, privind regimul deșeurilor.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

**Şef serviciu Avize, Acorduri, Autorizații,**

ing. Gizella Balint

Întocmit,

Ing. Steliana Banea